Polybos Koslainen

Polybos (, ; 300-luku eaa.) oli antiikin kreikkalainen lääkäri, joka oli kotoisin Kosilta. Hän oli Hippokrateen oppilas ja vävy. == Elämä == Polyboksen elämästä tiedetään antiikin lähteistä vain vähän. Hän oli naimisissa Hippokrateen tyttären kanssa ja perusti yhdessä Hippokrateen poikien eli lankojensa Thessaloksen ja Drakon I:n kanssa lääketieteen dogmaattisen koulukunnan. Hippokrateen mainitaan lähettäneen hänet kulkutaudin aikana yhdessä eräiden muiden oppilaidensa kanssa eri kaupunkeihin auttamaan ihmisiä taidoillaan. Myöhemmin Polybos toimi kotisaarellaan. Galenoksen mukaan Polybos seurasi toiminnassaan Hippokrateen opetuksia ja toimintatapoja.Galenos: Kommentaari Hippokrateen teokseen Ihmisen luonnosta (De natura hominis) i. praef., ed. Kühn, vol. xv., s. 11–12. Galenos mainitsee Polyboksen usein pääasiassa liittyen eri teoksiin Hippokrateen nimiin laitettujen teosten kokoelmassa Corpus Hippocraticumissa.Galenos: Sikiöiden muodostumisesta (De foetuum formatione) 100.1, vol. iv, s. 653; Hippokrateen ja Platonin mielipiteistä (De Hippocratis et Platonis decretis) 6.3, vol. v, s. 529; Hengitysvaikeuksista (De difficultate respirationis) 3.1, 13, vol. vii, s. 891, 960; Kommentaari Hippokrateen teokseen Ihmisen luonnosta (De natura hominis) 2.19, vol. xv, s. 164; Kommentaari Hippokrateen teokseen Terveyden aikaisesta elämäntavasta (De salubri victus ratione) praef. ja 100.33, vol. xv, s. 175, 223; Kommentaari Hippokrateen teokseen Ruumiinnesteistä eli Humoraaleista (De humoribus) i. praef., vol. xvi, s. 3; Kommentaari Hippokrateen Aforismeihin 6.1, vol. xviii. pt. i, s. 8. Hänet mainitsevat antiikin lähteistä myös muun muassa Aulus Cornelius Celsus,Celsus, Aulus Cornelius: De medicina 5.20.2, 26.23, 6.7.3, s. 91, 100, 127. Caelius AurelianusCaelius Aurelianus: Akuuteista ja kroonisista sairauksista (De morbis acutis et chronicis) 3.9, 15, s. 218, 227. ja Plinius vanhempi.Plinius vanhempi: Naturalis historia XXXI. Thessaloksen nimiin laitetussa epäperäisessä puheessa sekä joissakin latinankielisissä teoksissa Polyboksen nimi esiintyy muodossa Polybios (lat. Polybius), mutta kyseessä on oletettavasti virhe. == Teokset == Sekä antiikin aikaiset että nykyaikaiset tekstikriitikot ovat laittaneet Polyboksen nimiin teoksia, jotka ovat päätyneet osaksi Corpus Hippocraticumia. Émile Littré luki Polyboksen kirjoittamiksi korkeintaan seuraavat hippokraattiset teokset:Littré, Émile: Oeuvres d'Hippocr., vol. I, s. 345–. * Ihmisen luonnosta (; De natura hominis) * Terveyden aikaisesta elämäntavasta (; De salubri victus ratione) Galenos tosin piti kirjoitusta Ihmisen luonnosta Hippokrateen aitona teoksena. Ludwig Choulant luki Polyboksen teosten joukkoon yllä mainittujen lisäksi myös seuraavat: * Siemenestä (; De genitura) * Pikkulasten luonnosta (; De natura pueri) * Vaivoista (; De affectionibus) * Sisäisistä vaivoista (; De internis affectionibus) Antiikin kirjailijoista Pseudo-Plutarkhos lainaa Polybosta teoksen Seitsemännen kuun sikiöstä (; De septimestri partu) kirjoittajana.Pseudo-Plutarkhos: Filosofien luonnonopillisista mielipiteistä (De placitis philosophorum) 5.18. Klemens Aleksandrialainen taas laittoi Polyboksen nimiin teoksen Kahdeksannen kuun sikiöstä (; De octimestri partu).Klemens Aleksandrialainen: Stromateis VI s. 290. Kokoelma Polyboksen nimiin laitettuja teoksia julkaisiin latinankielisenä käännöksenä vuonna 1544 (J. Oporinum, Basel, 4to.) ja italiaksi vuonna 1545 (P. Lauro, Venetsia, 4to.). == Lähteet == Luokka:Antiikin kreikkalaiset lääkärit Luokka:400-luvulla eaa. syntyneet Luokka:300-luvulla eaa. kuolleet